ساپورو

ساپورو (札幌市، ساپورو-شي) هوڪائيڊو، جاپان ۾ هڪ نامزد شهر آهي. اها هوڪائيڊو ٻيٽ تي  ڏکڻ-اولهه ۾ واقع آهي. اها ٽويوهيرا ندي (اشيڪاري ندي جي هڪ معاون ندي) جي گاد سان ٺھيل زمين (Alluvial fan) جي اندر واقع آهي. ساپورو هوڪائيڊو پريفيڪچر ۽ اشيڪاري سب پريفيڪچر جو گاديءَ جو هنڌ آهي. 31 جولاءِ 2023ع تائين، شهر جي آبادي 19,59,750 هئي، جيڪا ان کي هوڪائيڊو جو سڀ کان وڏو ۽ ٽوڪيو جي اتر ۾ سڀ کان وڏو شهر بڻائي ٿي. اهو جاپان ۾ پنجون نمبر تي سڀ کان وڌيڪ آبادي وارو شهر آهي ۽ هوڪائيڊو جو ثقافتي، اقتصادي ۽ سياسي مرڪز آهي.

اصل ۾ هڪ ميداني علائقو جتي اينو ماڻهو آباد هئا، ايڊو دور ۾ هن علائقي ۾ متسومي ڊومين جون ڪجهه واپاري پوسٽون هيون. 1869ع ۾ هوڪائيڊو ڊولپمينٽ ڪميشن هيڊ ڪوارٽر جي قيام سان، شهر هڪ انتظامي مرڪز جي طور تي شروع ٿيو. ڪيوٽو ۽ هيجو-ڪيو جي قديم شهرن کان متاثر ٿي، هن لاء هڪ گرڊ پلان اختيار ڪيو ويو ۽ هن کي اوڊوري پارڪ جي چوڌاري وڌايو ويو. ٻئي مهاڀاري جنگ کانپوءِ، ان کي "اوتارو" جي جاء تي کي هوڪائيڊو جي تجارتي ۽ ڪاروباري مرڪز طور تبديل ڪيو ويو ۽ ان جي آبادي سال 1970ع تائين ڏهه لک کان وڌي وئي. 

سال 1940ع جا سياري جا اولمپڪس، جنهن جي ميزباني لاء ساپورو کي چونڊيو ويو هو، جنگ جي ڪارن ڇڏي ڏيڻ کانپوءِ، ساپورو 1972ع جي سرمائي اولمپڪس، ايشيا ۾ منعقد ٿيندڙ پهرين سرمائي اولمپڪس، جي ميزباني ڪئي. "ساپورو ڊوم" ۾ سال 2002ع فيفا ورلڊ ڪپ دوران ٽي ميچ ۽ سال 2019ع رگبي ورلڊ ڪپ دوران ٻه ميچ منعقد ڪيا ويا. ساپورو ۾ ٽي ڀيرا ايشيائي سرمائي رانديون؛ 1986ع، 1990ع ۽ 2017ع ۽ 1991ع جي سرمائي يونيورسٽي رانديون  منعقد ٿي چڪيون آهن.

ساليانو ساپورو برفاني ميلو، 20 لک کان وڌيڪ سياحن کي راغب ڪري ٿو. ٻين قابل ذڪر جڳهن ۾ "ساپورو بيئر ميوزيم" ۽ "ساپورو ٽي وي ٽاور"، جيڪو اوڊوري پارڪ ۾ واقع آهي،Japan National Tourist Organization — Sapporo Beer Museum .     شامل آهن. هوڪائيڊو يونيورسٽي، ساپورو ۾ آهي. شهر جي خدمت لاء به ايئرپورٽ؛ اوڪاداما ايئرپورٽ ۽ چٽوس جي ويجهو، نيو چٽوس ايئرپورٽ موجود آهن.

حوالا

ٻاهريان ڳنڍڻا

 Official Website
 Sapporo Travel
 Unesco Media City Sapporo

زمرو:ساپورو
زمرو:جاپان
زمرو:هوڪائيڊو
زمرو:جاپان جا شهر
زمرو:هوڪائيڊو ريجن
زمرو:هوڪائيڊو پريفيڪچر
Category:Cities in Hokkaido
Category:Populated places established in 1868
Category:1868 establishments in Japan
Category:Cities designated by government ordinance of Japan